PwC bedank as Group Five se ouditeur | Netwerk24
Deur Elvira Wood 03 Julie 2019 14:37
PwC het bedank as Group Five se ouditeur.
Group Five se hoofkantoor in Sunninghill, Johannesburg.Foto: Elvira Wood
Die beleërde konstruksiefirma het Woensdag in ’n verklaring op die JSE se nuusdiens, Sens, gesê die bedanking is onmiddellik van krag.
PwC is glo ongelukkig omdat verskeie nie-uitvoerende direkteure asook senior bestuurslede onlangs bedank het.
Die konstruksiemaatskappy, wat sedert 11 Maart in sakeredding is, het op 25 Junie aangekondig dat vier van sy direkteure, insluitend die voorsitter, Nonyameko Mandindi, bedank het.
Die ander direkteure wat bedank het, is Michael Upton, Edward Williams en Cora Fernandez.
Nonqaba Katamzi, die maatskappysekretaris, het op 31 Maart bedank.
Group Five sê sy direksie sal onmiddellik met ’n proses begin om ’n nuwe ouditeur aan te stel.
Die maatskappy hoop om sy sakereddingsplan op 30 Augustus te publiseer.
Verhandeling van Group Five se aandele op die JSE is reeds op 15 Maart opgeskort.
Meer oor: Group Five | Pwc | Konstruksie | Ouditeurs | Konstruksiebedryf